CELEX: C2006/074/08
Language: el
Date: 2006-03-25 00:00:00
Title: Υπόθεση C-467/05: Αίτηση για την έκδοση προδικαστικής αποφάσεως που υπέβαλε το Tribunale di Milano με διάταξη της  6ης Οκτωβρίου 2005  στην ποινική δίκη κατά Giovanni Dell'Orto

25.3.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 74/4
            
         Αίτηση για την έκδοση προδικαστικής αποφάσεως που υπέβαλε το Tribunale di Milano με διάταξη της 6ης Οκτωβρίου 2005 στην ποινική δίκη κατά Giovanni Dell'Orto
   (Υπόθεση C-467/05)
   (2006/C 74/08)
   Γλώσσα διαδικασίας: η ιταλική
   Με διάταξη της 6ης Οκτωβρίου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 27 Δεκεμβρίου 2005, το Tribunale di Milano ζητεί, στο πλαίσιο της ποινικής δίκης κατά Giovanni Dell'Orto, από το Δικαστήριο την έκδοση προδικαστικής αποφάσεως επί των εξής ερωτημάτων:
   «Ερωτάται αν
   
               1)
            
            
               τυγχάνουν εφαρμογής οι τιθέμενοι στα άρθρα 2 και 9 της αποφάσεως πλαισίου 2001/220/ΔΕΥ κανόνες στο πλαίσιο ποινικής δίκης, εν γένει, έναντι οποιουδήποτε ζημιουμένου από εγκληματική πράξη διαδίκου, δυνάμει των διατάξεων των άρθρων 1 και επομένων της οδηγίας 2004/80/ΕΚ (1) του Συμβουλίου, της 29ης Απριλίου 2004, σχετικά με την αποζημίωση των θυμάτων εγκληματικών πράξεων ή άλλων διατάξεων του κοινοτικού δικαίου;
            
         
               2)
            
            
               τυγχάνουν εφαρμογής οι κατά τα άρθρα 2 και 9 της αποφάσεως πλαισίου 2001/220/ΔΕΥ κανόνες στο πλαίσιο ποινικής δίκης περί εκτελέσεως, η οποία έπεται της οριστικής αποφάσεως περί καταδίκης (και συνεπώς έπεται της αποφάσεως εκτελέσεως της ποινής, όπως προβλέπει το άρθρο 444 του ιταλικού κώδικα ποινικής δικονομίας) έναντι οποιουδήποτε ζημιουμένου από εγκληματική πράξη διαδίκου, δυνάμει των διατάξεων των άρθρων 1 και επόμενα της οδηγίας2004/80/ΕΚ του Συμβουλίου, της 29ης Απριλίου 2004, σχετικά με την αποζημίωση των θυμάτων εγκληματικών πράξεων ή άλλων διατάξεων του κοινοτικού δικαίου;»
            
         
      (1)  ΕΕ L 261 της 6.8.2004, σ. 15.